ભગવાને માણસનું ઘડતર અન્ય પશુ પક્ષીથી અલગ કર્યું છે. તેનામાં લાગણીઓ મૂકી છે. પરંતુ એવું લાગે છે કે આ કળીયુગમાં કાળા માથાના માનવીના મનમાંથી લાગણીઓ જ ખલાસ થઇ ગઈ છે. 70ના દાયકાના અંતમાં રજુ થયેલ અને લતેશ શાહે લખેલ અને દિગ્દર્શિત કરેલ અદભૂત નાટક ‘ચિત્કાર’માં આ જ વસ્તુનું નિરૂપણ થયું છે. એક પાગલ વ્યક્તિ સજી સમી થાય છે અને અન્ય લોકોની જેમ સામાન્ય જીંદગી જીવવા માથે છે અને તેના માટે પુરતી કોશિશ પણ પરંતુ દુનિયા કઈ રીતે સ્વીકારે? દુનિયા માનવા તૈયાર જ નથી કે તે વ્યક્તિ પાગલ નથી રહી પરંતુ બિલકુલ તમારા મારા જેવી સામાન્ય વ્યક્તિ છે. તે વ્યક્તિ ઉપર એટલો તે માનસિક ત્રાસ ગુજારે છે કે આખરે તે વ્યક્તિ પાછી પાગલ બની જવા મજબુર થઇ જાય છે. અને આ રીતે એક સજી સમી વ્યક્તિ ગાંડી થઇ જાય છે.